Príloha č. 1

Návrh
listu ministra zahraničných vecí Slovenskej republiky
 adresovaný generálnemu tajomníkovi NATO

     . marca 2003

Vážený pán generálny tajomník,

som rád, že môžem v mene vlády Slovenskej republiky vyjadriť spokojnosť z úspešného ukončenia série rozhovorov medzi delegáciou Slovenskej republiky a tímom NATO, ktoré vychádzali z pozvania hláv štátov a predsedov vlád členských štátov NATO dňa 21. novembra 2002 v Prahe pre moju krajinu na začatie prístupových rozhovorov s NATO. Výsledky týchto prístupových rozhovorov boli odsúhlasené aj Národnou radou Slovenskej republiky.

Chcel by som Vám v mene vlády SR potvrdiť záujem prijať pozvanie pre Slovenskú republiku na pristúpenie k Severoatlantickej zmluve z roku 1949. V tomto zmysle by som tiež rád potvrdil ochotu Slovenskej republiky plne akceptovať povinnosti a záväzky vyplývajúce zo Severoatlantickej zmluvy. Cieľom Slovenskej republiky je zaistiť si svoju vlastnú bezpečnosť a zároveň prispievať k bezpečnosti ostatných spojencov v zmysle Severoatlantickej zmluvy.
 
Ďalej chcem tiež potvrdiť ochotu Slovenskej republiky splniť všetky požiadavky kladené na člena NATO tak, ako sú stanovené v Štúdii o rozšírovaní NATO z roku 1995 a splniť všetky ďalšie politické a právne záväzky Severoatlantickej aliancie, vrátane tých, ktoré sa týkajú tretích krajín.

Slovenská republika bude plne rešpektovať povinnosti a stanoviská, ktoré boli vyjadrené počas nedávnych prístupových rozhovorov a zaväzuje sa pristúpiť ku všetkým právnym dohovorom a protokolom, ktoré si vyžadujú prizvanie súčasnými členskými štátmi Aliancie a tiež ku ostatným právnym inštrumentom potrebným pre správne fungovanie Aliancie.

Slovenská republika akceptuje široký prístup NATO k bezpečnosti a obrane, ako je definovaný v Strategickej koncepcii NATO, má v úmysle sa plne zapojiť do vojenskej štruktúry NATO a procesov kolektívneho obranného plánovania a je ochotná poskytnúť svoje sily a spôsobilosti pre celý rozsah úloh Aliancie.

Slovenská republika sa zaväzuje vyčleniť dostatočné rozpočtové zdroje na implementáciu jej záväzkov po vstupe do Aliancie a prispievať do civilného rozpočtu, vojenského rozpočtu a Programu NATO pre bezpečnostné investície na základe príslušných modalít percentuálnym príspevkom vo výške .... a vo výške ..... pri aktivitách, na ktorých sa nezúčastňuje Francúzsko.

Slovenská republika uznáva a akceptuje, že Aliancia vychádza zo spoločného vnímania, založeného na princípe konsenzu pri prijímaní rozhodnutí a bude sa snažiť tento konsenzus v Aliancii dosahovať.

Slovenská republika plne podporuje pokračovanie otvorenosti Aliancie v súlade s článkom 10 Severoatlantickej zmluvy a v zmysle deklarácií prijatých na summitoch v Madride, Washingtone a Prahe.

Vážený pán generálny tajomník, rád by som Vám ďalej oznámil, že okrem formálnych povinností vyplývajúcich z členstva v NATO prediskutovaných počas prístupových rozhovorov, Slovenská republika zobrala do úvahy odporúčanie Aliancie a vypracovala časový plán plnenia reforiem. Tento plán obsahuje špecifické otázky a reformy, v ktorých sa očakáva pokrok pred a po pristúpení k Severoatlantickej zmluve, s cieľom posilniť príspevok Slovenskej republiky k naplneniu cieľov a úloh Aliancie. Slovenská republika sa zaväzuje plniť časový plán reforiem, ktorý pripájam k môjmu listu.

Vážený pán generálny tajomník, dovoľujem si Vás požiadať o poskytnutie tohto Letter of Intent všetkým členským štátom NATO.

Prijmite prosím uistenie o mojej hlbokej úcte.

S pozdravom,

Eduard Kukan
minister zahraničných vecí Slovenskej republiky